**ZAPISNIK**

**46. SEJE STRATEŠKEGA SVETA ZA ZDRAVSTVO**

**(SSZ)**

četrtek, 28. 11. 2024

Prisotni člani:

dr. Erik Brecelj, Hajdi Kosednar, Tjaša Sobočan, dr. Denis Pavliha, mag. Mira Šavora,

Monika Ažman, mag. Egon Stopar, dr. Iztok Takač, mag. Renata Rajapakse,

mag. Dolores Kores, mag. Gregor Cuzak. dr. Igor Švab, Janez Poklukar, dr. Grega Strban.

Odsotni:

dr. Vojko Flis, dr. Peter Radšel, mag. Alan Medveš, dr.Tit Albreht, dr. Metka Paragi,

mag. Dorjan Marušič, Urška Štorman, dr.Petra Došenović Bonča,

dr. Radko Komadina, mag. Ana Vodičar, Gorazd Podbevšek.

Ostali prisotni:

dr. Valentina Prevolnik Rupel, mag.Teja Batagelj, Jasna Humar, mag.Tamara Kozlovič,

Simona Pirnat Skeledžija, Erik Scheriani.

Sejo Strateškega sveta za zdravstvo, ki se je pričela ob 16.00 uri, je vodil predsednik Strateškega sveta za zdravstvo dr. Erik Brecelj.

Dnevni red:

1. Potrditev dnevnega reda 46 seje SSZ.

2. Potrditev zapisnika 45. seje SSZ.

3. Izvajanje projektov digitalizacije zdravstva iz Načrta za okrevanje in odpornost

(mag.Teja Batagelj).

4. Zdravstvo regij. Skupaj za trajnostno zdravstvo. Korak do modernizacije in

dostopnosti (Janez Poklukar).

5. Digitalizacija zdravstva (Hajdi Kosednar).  
6. Predstavitev zadnje različice novele Zakona o zdravstveni dejavnosti - ZZDej

(Jasna Humar).

7. Predlogi za naslednjo sejo.

8. Razno.

**AD/1**

SSZ je soglasno potrdil dnevni red.

**SKLEP ŠT. 1**: SSZ je potrdil predlagani dnevni red.

**AD/2**

SSZ je soglasno potrdil zapisnik 45. seje SSZ.

**SKLEP ŠT. 2**: SSZ je potrdil zapisnik 45. seje SSZ.

**AD/3**

Člani Strateškega sveta za zdravstvo (SSZ) so se seznanili z novostmi in načrtovanim razvojem strateških informacijskih rešitev v zdravstvu. Predstavnici Ministrstva za zdravje (mag. Teja Batagelj) in Nacionalnega inštituta za javno zdravje - NIJZ (Hajdi Kosednar) sta podali podrobnejši vpogled v projekte, ki se trenutno izvajajo v različnih fazah. Poudarjena je bila ključna vloga teh rešitev pri modernizaciji in digitalizaciji zdravstvenega sistema.

**SKLEP ŠT. 3**:

Člani sveta so podali pobude in predloge, ki nakazujejo potrebo po nadaljevanju dela in uvajanju sprememb. Strateški svet za zdravstvo (SSZ) v celoti podpira nadaljnji razvoj in prizadevanja v tej smeri.

**AD/4**

V nadaljevanju razprave so člani sveta obravnavali tematiko zdravstva na regionalni ravni pod geslom "Skupaj za trajnostno zdravstvo – korak k modernizaciji in dostopnosti." Janez Poklukar je predstavil poročilo in predloge Podskupine za upravljanje, ki deluje v okviru SSZ. Poudarek je bil na predstavitvi regijskega upravljanja Osnovnega zdravstva Gorenjske ter predstavitvi dobrih praks, izhodišč in principov za učinkovito in usklajeno upravljanje na nivoju zdravstvene regije. Predstavil je tudi zamisel o regionalni organizaciji zdravstvenega sistema kot enega ključnih korakov k izboljšanju dostopnosti in modernizaciji zdravstva v posamezni zdravstveni regiji.

**SKLEP ŠT. 4**: Strateški svet za zdravstvo (SSZ) se je seznanil z delovanjem Podskupine za upravljanje in njenimi predlogi za organizacijo zdravstva na nivoju zdravstvene regije. Podskupina bo na podlagi opravljene razprave nadaljevala z oblikovanjem predlogov za upravljanje zdravstva na nivoju regije.

**AD/5**

Na koncu so člani Strateškega sveta za zdravstvo podali predloge za naslednjo 47. sejo in 48. sejo, ki bosta potekali v mesecu decembru 2024.

**SKLEP ŠT. 5** Na naslednjih dveh sejah bodo člani SSZ nadaljevali z predstavitvijo in razpravo na temo Glavarinski količniki in zadnji različici Zakona o zdravstveni dejavnosti – ZZDej.

Seja se je zaključila ob 19.00 uri.

Zapisala: Simona Pirnat Skeledžija

Kabinet predsednika vlade,

Sekretariat Strateškega sveta za zdravstvo

Pregledal:

dr. Erik Brecelj

Predsednik strateškega sveta za zdravstvo